b"\n_START_ARTICLE_\nTales of the Jedi\n_START_SECTION_\nRerefons\n_START_PARAGRAPH_\nLa Gran Guerra de l'Hiperespai s'inicia quan dos exploradors de l'Hiperespai de la Rep\xc3\xbablica s'estavellen accidentalment en el planeta cementeri dels Sith Korriban, durant la process\xc3\xb3 del funeral de Marka Ragnos._NEWLINE_El seu successor Naga Sadow provoca la guerra contra la Rep\xc3\xbablica i s'autoproclama l\xc3\xadder de l'Imperi Sith. Per\xc3\xb2 no tan sols lluita contra la Rep\xc3\xbablica, sin\xc3\xb3 tamb\xc3\xa9 contra el seu arxi-enemic Ludo Kressh, qui finalment el for\xc3\xa7a a destruir la seua pr\xc3\xb2pia flota per a cobrir la seua fugida. Sadow aterra en Yavin IV i construeix vastos temples, amb l'ajut dels seus guerrers Massassi._NEWLINE_Sis-cents anys despr\xc3\xa9s, el jedi Freedon Nadd arriba a Yavin IV i l'esperit de Naga Sadowse l'instrueix en la m\xc3\xa0gia Sith. M\xc3\xa9s tard marxa, amb tot l'apr\xc3\xa8s i alguns tresors de Sadow, al planeta Onderon, on usa els seus nous dons per instaurar-se com a rei. Despr\xc3\xa9s de la seua mort, el seu esperit continua donant consells als seus successors._NEWLINE_Un altre Jedi, Ulic Qel-Droma \xc3\xa9s enviat a Onderon per a intervenir en un conflicte, per\xc3\xb2 coneix a l'esperit de Freedon Nadd, qui li diu que es convertir\xc3\xa0 en un Senyor Sith. La profecia es compleix. El Krath, una societat secreta del Costat Fosc, ataca a la Rep\xc3\xbablica i fereix a Ulic amb un projectil potenciat pr\xc3\xa8viament amb alqu\xc3\xadmia, i li injecten una poci\xc3\xb3 del Costat Fosc, per assegurar-se de la seua caiguda._NEWLINE_Exar Kun abandona el seu mestre, Vodo-Siosk Baas, perqu\xc3\xa8 no li deixava aprendre sobre el Costat Fosc, i es dirigeix a Onderon, on coneix la tomba de Freedon Nadd. L'esperit de Nadd li indica a Kun que vaja a Korriban, i \xc3\xa9s ac\xc3\xad quan Nadd l'enganya perqu\xc3\xa8 accepte el Costat Fosc. Despr\xc3\xa9s tots dos van a Yevin IV, i Nadd obliga a Kun a realitzar una tria: rendir-se al Costat Fosc, o morir. Kun tria la vida. Despr\xc3\xa9s de completar el seu aprenentatge de Nadd, Kun el destrueix utilitzant un amulet del Costat Fosc._NEWLINE_Exar Kun i Ulic Qel-Droma es coneixen a Cinnagar, i la batalla que havien estat lliurant pel poder, va arribar a la seua fi quan l'esperit de Marka Ragnos declara Kun com el Senyor Fosc dels Sith, i a Ulic com el seu aprenent. Junts emprenen una nova guerra contra la Rep\xc3\xbablica, fent-se amb principiants Jedi (padawans) d'Ossus i convertint-los al Costat Fosc. Qel-Droma ven\xc3\xa7 a Lord Midi-clorian, i es fa amb els serveis dels guerrers mandalorians. Despr\xc3\xa9s ataca Coruscant, per\xc3\xb2 ac\xc3\xad \xc3\xa9s capturat. Kun lidera un intent de rescat, i mata al seu anterior mestre (Vodo-Siosk Baas) en el proc\xc3\xa9s. Despr\xc3\xa9s d'a\xc3\xa7\xc3\xb2, els Senyors Sith provoquen que Cron Cluster es convertisca en supernova, destruint incomptables artefactes Jedi en les rodalies d'Ossus._NEWLINE_Abans que Ossus siga destru\xc3\xaft, el germ\xc3\xa0 d'Ulic, Cay, tracta de conv\xc3\xa8ncer-lo de tornar a la For\xc3\xa7a. Finalment Ulic li talla i es rendeix als peus de la seua antiga amant Nomi Sunrider, que anul\xc2\xb7la completament la seua connexi\xc3\xb3 amb la For\xc3\xa7a. Ven\xc3\xa7ut per la Rep\xc3\xbablica, Ulic els guia Yavin IV, on Exar Kun realitza un ritual que succiona la vida de cada Massassi del planeta, separant els seus esperits dels seus cossos, lligant-los per sempre al seu temple._NEWLINE_La Neteja de les Nou Cases correspon als esdeveniments ocorreguts a conseq\xc3\xbc\xc3\xa8ncia de la Gran Guerra Sith, quan, despr\xc3\xa9s del penediment d'Ulic Qel-Droma, i la mort o ascensi\xc3\xb3 d'Exar Kun, l'Antiga Rep\xc3\xbablica inicia la sagnant ca\xc3\xa7a dels romanents de la Germanor Sith."